Μάρκος Άννιος Βήρος (πατέρας του Μάρκου Αυρηλίου)

Ο Μάρκος Άννιος Βήρος ο Νεότερος, λατιν.: Marcus Annius Verus (απεβ. 124 μ.Χ.) ήταν ένας διακεκριμένος Ρωμαίος πολιτικός, που έζησε τον 2ο αιώνα, υπηρέτησε ως πραίτωρ και έγινε ο πατέρας του Μάρκου Αυρηλίου Ρωμαίου Αυτοκράτορα.

 Βιογραφία 
Ήταν γιος του Ρωμαίου Mάρκου Άννιου Βήρου του Πρεσβύτερου, συγκλητικού, δις υπάτου και της ευγενούς Ρουπιλίας Φαυστίνας, κόρης του Λίβωνα Ρουπίλιου Φρούγι αντικαταστάτη υπάτου (suffect consul) και της Σαλονίας Ματιδίας· η Σ. Ματιδία ήταν ανιψιά του Τραϊανού και πεθερά του Αδριανού. Αδέλφια του ήταν ο ύπατος Μάρκος Άννιος Λίβων και η Φαυστίνα η Πρεσβύτερη, σύζυγος του Aντωνίνου Πίου Ρωμαίου Αυτοκράτορα. 

Ο Μάρκος Άννιος Βήρος ο Νεότερος απεβίωσε νέος, ενώ κατείχε το αξίωμα του πραίτορα. Historia Augusta, Marcus Aurelius, 1 Και τα δύο παιδιά του ήταν ακόμη μικρά. Το πιο πιθανό έτος του τέλους του είναι το 124. "His younger brother Annius Libo was consul in 128 and can hardly have been praetor later than 126. Verus must have been praetor earlier than this and 124 is the likeliest year of his death." Anthony Richard Birley, 2000, Marcus Aurelius: A Biography, page 31.

Στους Διαλογισμούς του ο Μάρκος Αυρήλιος, ο οποίος ήταν μόλις 3 ετών όταν πέθανε ο πατέρας του, λέει γι' αυτόν: «Από όσα άκουσα για τον πατέρα μου και από τη μνήμη μου γι' αυτόν, ήταν σεμνός και ανδρείος». Marcus Aurelius, Meditations, i. 2

Οικογένεια
Νυμφεύτηκε τη Δομιτία Καλβίλα, κόρη του πατρικίου Πούμπλιου Καλβίσιου Τούλου Ρούσο, την κληρονόμο μίας πλούσιας οικογένειας που κατείχε εργοστάσιο πλακιδίων. Είχαν δύο παιδιά:
 Μάρκος Αυρήλιος Βήρος 121-180, Ρωμαίος Αυτοκράτορας.
 Αννία Γαλερία Αυρηλία Φαυστίνα π.151-μετά το 165, παντρεύτηκε τον Γναίο Κλαύδιο Σεβήρο ύπατο.
 Τιβέριος Κλαύδιος Σεβήρος Πρόκουλος π.163-ως το 218, Συγκλητικός.
 Αννία Κορνιφικία Φαυστίνα 122/123-π.155, παντρεύτηκε τον Γάιο Ουμίδιο Κουαδράτο Αννιανό Βήρο. 
 Ουμιδία Κορνιφικία Φαυστίνα 141-182, παντρεύτηκε άγνωστο Συγκλητικό.
 Αννία Φαυστίνα η Πρεσβύτερη 165-ως το 218, παντρεύτηκε τον ανωτέρω (2ο εξάδελφό της) Τιβέριο Κλαύδιο Σεβήρο Πρόκουλο.

 Σημειώσεις 

Κατηγορία:Δυναστεία των Αντωνίνων
Κατηγορία:Ρωμαίοι πραίτορες